Медицина кхиорехь йоккха гӀулч яьккхира Юхакхиаран муьрехь (XV—XVIII бӀешераш). Швейцарийн лор Парацельс вистхилира зеделлачун а, хаарш а тӀехь кхоьллина йолу медицинан пропаганда еш, лоьрийн практикин юкъдаялийра тайп-тайпана химин гӀирсаш а, минералан хиш а. А. Везалийс яздира адаман дегӀан а хӀоттамах а, функцех а лаьцна. Ингалсан лоьро У. Гарвейс кхоьллина цӀийлеларан Ӏилма.